b"\n_START_ARTICLE_\nMedialab-Prado\n_START_SECTION_\nHist\xc3\xb2ria\n_START_PARAGRAPH_\nL'any 2000 l'Ajuntament de Madrid va ampliar el seu programa de l'\xc3\x80rea de Govern de Cultura i Esports al Centre Cultural Conde Duque mitjan\xc3\xa7ant la creaci\xc3\xb3 d'un espai -denominat MedialabMadrid des de 2002- centrat en la recerca, producci\xc3\xb3 i difusi\xc3\xb3 cultural en diverses \xc3\xa0rees de desenvolupament, art, societat, ci\xc3\xa8ncia i tecnologia, mitjan\xc3\xa7ant l'aprofitament de la tecnologia digital._NEWLINE_El 2007 es va traslladar a la Plaza de las Letras, als baixos de l'Antiga Serradora Belga, i per la seva ubicaci\xc3\xb3 al costat del Paseo del Prado va passar a denominar-se Mebialab-Prado. La rehabilitaci\xc3\xb3 de l\xe2\x80\x99edifici va ser projectada per Mar\xc3\xada Langarita i V\xc3\xadctor Navarro. Aquesta antiga serradora Belga es va comen\xc3\xa7ar a edificar el 1920 per l\xe2\x80\x99arquitecte Manuel \xc3\x81lvarez Naya i es un dels primers edificis en utilitzar el formig\xc3\xb3 vist. De fet, la rehabilitaci\xc3\xb3 d\xe2\x80\x99aquest edifici va ser guardonada amb el premi COAM 2013, el premi Sacyr a la innovaci\xc3\xb3 2014, i durant la XII Bienal Espa\xc3\xb1ola d\xe2\x80\x99Arquitectura y Urbanismo._NEWLINE_Despr\xc3\xa9s de la rehabilitaci\xc3\xb3 de la Serradora, el 19 d'abril de 2013 es va inaugurar com la seva seu definitiva._NEWLINE_Un any despr\xc3\xa9s de la seva inauguraci\xc3\xb3, Telef\xc3\xb3nica va mostrar el seu inter\xc3\xa8s a ocupar l'espai com a seu a Madrid del seu projecte Open Future; aix\xc3\xb2 va generar certa pol\xc3\xa8mica doncs la rehabilitaci\xc3\xb3 de l'edifici s'havia fet amb fons p\xc3\xbablics i perqu\xc3\xa8 un nou canvi de seu posaria en perill la continu\xc3\xaftat del projecte, doncs les instal\xc2\xb7lacions, amb elements espec\xc3\xadfics com la fa\xc3\xa7ana digital o el laboratori de fabricaci\xc3\xb3 digital, es van habilitar en funci\xc3\xb3 d'un programa determinat.\n_START_SECTION_\nActivitat\n_START_PARAGRAPH_\nEls objectius de Medialab-Prado s\xc3\xb3n habilitar un espai obert que convidi als usuaris configurar i modificar els processos de recerca i producci\xc3\xb3, sostenir una comunitat d'usuaris a trav\xc3\xa9s de projectes col\xc2\xb7laboratius i oferir diferents formes de participaci\xc3\xb3 que permetin la col\xc2\xb7laboraci\xc3\xb3 de persones amb diferents perfils._NEWLINE_Per a aconseguir aquests objectius, Medialab-Prado ofereix un espai permanent d'informaci\xc3\xb3 at\xc3\xa8s per mediadors culturals que posen en contacte a persones amb projectes, convocat\xc3\xb2ries obertes per a la presentaci\xc3\xb3 de propostes, un programa d'activitats compost per tallers, seminaris i debats, reunions de grups de treball, mostres de projectes o confer\xc3\xa8ncies, i una atmosfera de treball pensada per a la cooperaci\xc3\xb3 i l'intercanvi._NEWLINE_Es proposa actuar com a lloc de trobada entre diferents disciplines i persones per a la creaci\xc3\xb3 i experimentaci\xc3\xb3 sobre diferents \xc3\xa0rees tem\xc3\xa0tiques des de la perspectiva de l'obertura a la participaci\xc3\xb3 de qualsevol. D'aquesta manera es tracta de fomentar l'intercanvi obert i col\xc2\xb7laboratiu de les idees, coneixements i els processos de creaci\xc3\xb3, mitjan\xc3\xa7ant la documentaci\xc3\xb3 i la utilitzaci\xc3\xb3 d'eines de programari i maquinari lliures com GNU Linux o Arduino. L'entitat i els participants, igual que altres entitats com a MIT Media Lab, incursionen en els paradigmes de la col\xc2\xb7laboraci\xc3\xb3 utilitzant llic\xc3\xa8ncies lliures i obertes com Creative Commons per a la publicaci\xc3\xb3 del seu arxiu multim\xc3\xa8dia._NEWLINE_Medialab-Prado ha participat en projectes internacionals en xarxa com LabtoLab, Electrosmog o el European Media Facades Festival 2010. En l'actualitat forma part del programa Studiolab-Artscience Network juntament amb el Trinity College-Science Gallery de Dubl\xc3\xadn, Le Laboratoire de Par\xc3\xads, Ars Electr\xc3\xb2nica Linz d'\xc3\x80ustria i altres vuit partners europeus, amb l'objectiu de fer convergir l'estudi de l'artista amb l'activitat investigadora cient\xc3\xadfica._NEWLINE_El 2013 va acollir Libre Graphics Meeting, la confer\xc3\xa8ncia anual per a la discussi\xc3\xb3 de programari lliure i de codi obert per a gr\xc3\xa0fics.\n_START_SECTION_\nM\xc3\xa9tode de treball\n_START_PARAGRAPH_\nMediaLab Prado \xc3\xa9s un espai de participaci\xc3\xb3 ciutadana i cultural (digital) lliure. Les noves iniciatives culturals i p\xc3\xbabliques impliquen un replantejament de les institucions des de dins. MediaLab Prado contribueix a generar canvis en la cultura digital a Espanya._NEWLINE_La intenci\xc3\xb3 de la instituci\xc3\xb3 \xc3\xa9s la creaci\xc3\xb3 connectant tots els punts de vista i opcions possibles. \xc3\x89s per aix\xc3\xb2 que la programaci\xc3\xb3 del centre es divideixen varies l\xc3\xadnies de treball, hi ha laboratoris, tallers o activitats. El m\xc3\xa9s important per\xc3\xb2, es la participaci\xc3\xb3 i la creaci\xc3\xb3 lliure._NEWLINE_\xc3\x89s imprescindible tamb\xc3\xa9 mantenir un bon registre i una bona documentaci\xc3\xb3 de tots aquests projectes que es duen a terme a MediaLab Prado perqu\xc3\xa8 aquests puguin ser utilitzats o reprodu\xc3\xafts en altres moments i en altres llocs._NEWLINE_\xc3\x89s per aix\xc3\xb2, per fer con\xc3\xa8ixer millor tots aquests projectes, MediaLab Prado ha creat CronicaLab. Espai en que es mostra i s\xe2\x80\x99explica d\xe2\x80\x99una manera m\xc3\xa9s visual qu\xc3\xa8 s\xe2\x80\x99hi fa en un laboratori ciutad\xc3\xa0, ja que hi ha una certa dificultat per arribar a la gent menys familiaritzada amb aquests tipus de projectes i m\xc3\xa8todes de treball."